text: Maskerede mænd efterlyses efter hjemmerøveri
  02 maj 2018 kl. 11.46
  Politiet efterlyser tre unge mænd efter et hjemmerøveri mod et par tirsdag aften.
  
  
  Et par på 58 og 59 år blev tirsdag aften udsat for et hjemmerøveri.
  Det skete i parrets hjem på Håndværkervej i Varde.
  Syd- og Sønderjyllands fik anmeldelsen klokken 23.23. Her kom de tre unge mænd ind i huset, hvorefter de truede sig til et mindre kontantbeløb.
  Parret er chokerede, men har det ellers godt efter omstændighederne.
  Politiet beder nu om hjælp til at finde de tre gerningsmænd.
  Politiet ved ikke, hvordan de tre gerningsmænd er forsvundet fra stedet. Håndværkervej ligger tæt på Nordre Boulevard, Lidl og en Rema 1000-forretning i Varde.
  Efterforskerne vil gerne at folk kigger efter dele af tøjet og forklædningen, som gerningsmændene kan have smidt fra sig i affaldsspande, containere, i bevoksning eller lignende.
  Har du set to eller tre yngre mænd færdes sammen i området omkring klokken 23, så hører politiet meget gerne fra dig.
  Syd- og Sønderjyllands Politi kan kontaktes på telefon 1-1-4.
  Signalementer:
  Efterlyst A: Yngre mand, talte dansk med udenlandsk accent, almindelig af bygning, 175-180 cm høj, iført sort hættetrøje, mørke bukser, mørke handsker og kondisko. Iført en form for fastelavnsmaske. Muligvis sort/hvidstribet, muligvis med en stribe, som lignede et lyn.
  Efterlyst B: Yngre mand, talte dansk med udenlandsk accent, almindelig af bygning, 175-180 cm høj, iført sort hættetrøje, mørke bukser, mørke handsker og mørke kondisko. Var iført en form for fastelavnsmaske.
  Efterlyst C: Der er ikke på nuværende tidspunkt et signalement af den tredje mand.
  